เงินยูโรที่อ่อนค่าฉุดหุ้นสหรัฐร่วงกว่า100 จุด
เงินยูโรอ่อนค่าฉุดหุ้นดาวโจนส์ดิ่ง114.88จุดปิดที่10,510.95 น้ำมันดิบตลาดไนเม็กซ์ ลดลง54เซนต์
19 พ.ค. 2553

เงินยูโรอ่อนค่าฉุดหุ้นดาวโจนส์ดิ่ง114.88จุดปิดที่10,510.95 น้ำมันดิบตลาดไนเม็กซ์ ลดลง54เซนต์ 
ปิดการซื้อขายตลาดหุ้นสหรัฐ ดัชนีพุ่งขึ้นในช่วงแรก จากข้อมูลการก่อสร้างบ้านใหม่ในเดือนเมษายนเพิ่มขึ้น 5.8% มากที่สุดนับตั้งแต่ปลายปี 2551 ขณะที่ผลประกอบการไตรมาแรกของวอลล์มาร์ตออกมาได้ตามที่ตั้งเป้าไว้ ก่อนที่ในช่วงครึ่งหลังขอการซื้อขายดัชนีดิ่งลง หลังเงินยูโรปรับลดลงแตะระดับ 1.2162 ดอลลาร์สหรัฐ ต่ำสุดในรอบ 4 ปีอีกครั้ง สร้างความหวั่นวิตกว่าอาจส่งผลกระทบต่อเศรษฐกิจของกลุ่มประเทศยูโรโซน 
ด้านราคาน้ำมันดิบตลาดไนเม็กซ์ ลดลง 54 เซนต์ ปิดที่ระดับ 69.41 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ 10,510.95 จุด ลดลง 114.88 จุด แนสแดคปิดที่ระดับ 2,317.26 จุด ลดลง 36.97 จุด และเอสแอนด์พีปิดที่ระดับ 1,120.80 จุด ลดลง 16.14 จุด